VSRS sklep II DoR 282/2015
Datum: 2015-12-17T01:00:00.000+01:00
ecli: ECLI:SI:VSRS:2015:II.DOR.282.2015
opravilna_stevilka_ii_stopnje: VSK I Cp 359/2015
sodisce: Vrhovno sodišče
oddelek: Civilni oddelek
podrocje: DRUŽINSKO PRAVO - CIVILNO PROCESNO PRAVO
institut: razmerja med starši in otroki - preživljanje otroka - višina preživnine - znižanje preživnine - denarna pomoč staršev preživljalca

## Jedro

Revizija se dopusti glede vprašanja, ali je materialno pravno pravilno stališče sodišča druge stopnje, da se pri odmeri višine preživnine upošteva denarno pomoč tožnikovih staršev.

## Izrek

Revizija se dopusti glede vprašanja, ali je materialno pravno pravilno stališče sodišča druge stopnje, da se pri odmeri višine preživnine upošteva denarno pomoč tožnikovih staršev.

## Obrazložitev

1. Sodišče prve stopnje je v I. točki izreka odločilo, da se preživnina v višini 526,29 EUR zniža tako, da je tožnik dolžan od 1. 5. 2013 dalje plačevati za preživljanje mld. K. K. preživnino v višini 200,00 EUR.

2. Sodišče druge stopnje je pritožbo tožnika zavrnilo in potrdilo sodbo sodišča prve stopnje.

3. Zoper odločitev sodišča druge stopnje je tožnik vložil predlog za dopustitev revizije. Izpodbija stališče sodišča višje stopnje, da je sodišče prve stopnje ravnalo pravilno, ko je k mesečnim prihodkom tožnika prištelo znesek 500,00 EUR, ki ga tožniku mesečno (v predlogu navaja, da občasno) dajeta njegova starša (ter denarno pomoč v neizraženi višini staršev žene tožnika). Dolžnost staršev preživljati svoje za delo sposobne otroke ne obstaja, prav tako ne obstoji dolžnost starih staršev, da preživljajo svoje vnuke. Prilaga prakso višjih sodišč, od katere izpodbijana odločitev odstopa (VSK I Cp 235/2003, VSL IV Cp 1211/2015).

4. Predlog je utemeljen.

5. Revizijsko sodišče je ocenilo, da so pogoji za dopustitev revizije iz prvega odstavka 367a. člena ZPP v obravnavanem primeru podani glede pravnega vprašanja, oblikovanega v izreku sklepa (tretji odstavek 367c. člena ZPP).